钦定古今图书集成/明伦汇编/氏族典/第204卷 > 高敏
## 钦定古今图书集成/明伦汇编/氏族典/第204卷 > 高敏

按《宋史高敏传》：敏，登州人，为泾原指使，数与西夏战，
遭重伤。范仲淹、韩琦皆荐之，为阁门祗候，历利州路
邠宁、环庆都监，主蕃部事。羌人声言将出鄜延，敏白
李复圭曰：“兵家之事，声东击西。环庆尝破白豹、金汤，
结衅已深，不可不备。”已而果以兵三十万来寇，总管
杨遂驻兵大义，以敏为先锋将。夏人攻夺大顺水砦，
敏出通路，自寅及午，且战且前，多所斩获。次榆木，援
兵不至，中流矢死，年五十七。官止东头供奉官。诏赠
嘉州刺史，录其三子为侍禁、殿直。